દક્ષિણ આફ્રિકામાં બનેલી બોલ ટેમ્પરિંગની ઘટના બાદ ઓસ્ટ્રેલિયાના કેપ્ટન સ્ટીવ સ્મિથની કેપ્ટનપદેથી હકાલપટ્ટી કરવામાં આવી. ત્યાર બાદ આઇપીએલ ફ્રેંચાઇઝી રાજસ્થાન રોયલ્સની કેપ્ટનશિપ પણ ગુમાવવી પડી. ફ્રેંચાઇઝીએ જણાવ્યું કે સ્મિથે ખુદ રાજસ્થાન રોયલ્સની કેપ્ટનશિપ છોડવાનો નિર્ણય કર્યો. હવે બે વર્ષના પ્રતિબંધ બાદ આ સિઝનમાં આઇપીએલમાં વાપસી કરી રહેલી રાજસ્થાન રોયલ્સ ટીમનું નેતૃત્વ ભારતીય ટેસ્ટ ટીમનાે વાઇસ કેપ્ટન અજિંક્ય રહાણે સંભાળવાનો છે.